Уважаеми притежатели на диска,

Авторът на ръководството по програмиране на С++ е подготвил този диск с над 300 програми. Условията на задачите и поясненията към решенията се намират в съответните части на ръководството. На всяка глава от ръководството по С++ съответства подсправочник (поддиректория, папка) от диска. Името на справочника започва с латинската буква p и номера на главата (P01, P02, P03 и т.н.). Почти всички имена на файлове с програмни текстове съответстват на първия коментарен ред от всяка програма в учебника. Дискът съдържа и решения на задачи, които не са включени в учебника. Част от тези решения са в папките към всяка глава. Друга част са в папка Reshenia. 
Забележка: Всички файлове от диска са само за четене (Read only). Ако искате да ги променяте и записвате под същото име трябва да промените този им атрибут (десен клавиш на мишката върху програмата/Properties/Read only го отмаркирате и Apply)

Средите с които са разработвани програмите са три. Едната е Turbo C++ 1.01 за ДОС на фирма Borland. Удобството на тази среда е, че работи с минимални изисквания към хардуера. Целта е дискът да може да се ползува дори от потребители с по-маломощни компютри. Естествено тези програми могат да се компилират и с Borland C++ Builder. На диска ще намерите два справочника. Първият WindowsXPTurboCPP съдържа програмни текстове,  които са 100% като тези в учебника. Използвана е кирилица за ДОС под  WNDOWS XP. Вторият LatTurboCPP съдържа програмни текстове, в които кирилицата е транслитерирана с латиница.
Другата среда, с която са тествани програмните текстове е Microsoft Visual C++ 6.0 от VISUAL STUDIO 6. Там те са създадени като конзолни приложения. Кирилицата е транслитерирана с латиница. Справочникът съдържащ тези програмни проекти е VisualStudio6. 
Показано е как могат да се изпълняват програмите от първите пет глави и с Microsoft Visual C++2005. Примерни решения ще намерите в справочника VS2005.
Третата среда Bloodshed Dev-C++ е реализирана от Bloodshed Software под GNU лиценз и е със свободно разпространение (free software). Може да се изтегли от адрес: http://www.bloodshed.net/. В папката на диска може да намерите последната версия на тази среда Dev-C++ 5 Beta 9.2 (4.9.9.2). За учебни цели тази среда е най-подходяща!
В случай, че желаете да се свържете с автора за консултация или за получаване на отделни екземпляри от ръководството, може да използвате следните електронни адреси и телефони: e-mail: hdk@uni-plovdiv.bg,  тел. 032/ 261-259,  GSM: 0886373706. Пожелавам Ви приятна и ползотворна работа!

